Nihewanin altaan paleoliittiset kohteet
Nihewanin allas on geologinen muodostuma, joka on eri aikakausina ollut erilainen elinympäristö. Se sijaitsee 150 kilometriä Pekingistä länteen. Allasalueen pinta-ala on suuruudeltaan 9 000 km² ja sen pohjalla virtaa Sangganjoki, joka on Haijoen sivuhaara. Alue on kuivaa ja puutonta kumpareikkoa, joka kuuluu Pohjois-Kiinan laajan lössialueen itäreunaan. Osia alueesta on otettu viljelyyn.
Alluviaali
Alluviaali on virtaavan veden kuljettamaa ja kasaamaa sedimenttiä. Sellaista voi muodostua jokien pohjille, mutta myös kuivalle maalle, jopa aavikoille tilapäisten kaatosateiden aiheuttamista mutavyöryistä.